പട്ടിണിയും പിന്തുണയും ജീവനായി മാറിയ റാപ്പ് സോങുകള്ക്കായൊരു ദിനം ഈ ഹിപ് ഹോപ് ദിനത്തില് ഇല്ലായ്മയെ പാടിതുടങ്ങി പൊതുജനങ്ങള്ക്കിടയില് ശ്രദ്ധ നേടിയ വേടനെക്കുറിച്ച് കൂടുതല് അറിയാം. 1980 കളില് അമേരിക്കയിലെ കറുത്ത വര്ഗ്ഗക്കാരും ലാറ്റിനോ വര്ഗക്കാരും സൃഷ്ടിച്ച ഒരു സംഗീത ശാഖയാണ് ഹിപ് ഹോപ്. താളാത്മകമായ പാട്ടും പറച്ചിലുകളും നൃത്തവും മനോഭാവവുമെല്ലാം ചേര്ന്ന ഈ സംഗീതരൂപം ചുരുങ്ങിയ കാലം കൊണ്ട് ശ്രദ്ധ നേടി. പിന്നീട് ലോകത്തെമ്ബാടും പ്രതിരോധത്തിന്റേയും ആത്മാഭിമാനത്തിന്റേയും അലയൊലികളായി മാറുകയാണുണ്ടായത്. കഴിഞ്ഞ പതിറ്റാണ്ടില് കേരളത്തിലും ഹിപ് ഹോപ് സംഗീതത്തിന് ചരിത്രം കുറിക്കുന്ന കലാകാരന്മാരും വലിയൊരു ആരാധക സമൂഹവും രൂപപ്പെട്ടിട്ടുണ്ട്.അത്തരത്തില് ഒരാളെ പരിജയപ്പെടാം. വേടന് ഇല്ലായ്മയെ ചൊല്ലി പാടിതുടങ്ങി പൊതുജനങ്ങള്ക്കിടയില് ശ്രദ്ധ നേടിയ വ്യക്തി. അദ്ദേഹത്തിന്റെ വീക്ഷണങ്ങള്, രാഷ്ട്രീയം,ഉദ്ദേശങ്ങള് എന്നിവയെക്കുറിച്ച് ആളുകള് ഇതിനകം ചര്ച്ചചെയ്തുടങ്ങിട്ടുണ്ട്. അടുത്തിടെ വേടന്റെ വാ എന്ന റാപ്പ് സോങ്ങ് കൂടുതല് ജനശ്രദ്ധ നേടിയിരുന്നു. ദൈനംദിന ജീവിതത്തിലെ അധ്വാനങ്ങളുടെയും വ്യത്യാസത്തിന്റെയും പോരാട്ടങ്ങളുടെയും ലോകത്താണ് വാ നിലനില്ക്കുന്നത്. അടിച്ചമര്ത്തപ്പെട്ട ഒരു ജനതയുടെ നിലവിളിയായാണ് വാ ചിത്രീകരിച്ചിരിക്കുന്നത്. പലപ്പോഴായി തന്റെ വരികളില് സമൂഹം പറയാന് ആഗ്രഹിക്കുന്ന കാര്യങ്ങളാണ് വരച്ചുവെച്ചിരിക്കുന്നതെന്ന് വേടന് പറഞ്ഞിട്ടുണ്ട്. അനീതിക്കെതിരെ ശബ്ദമുയര്ത്താനുള്ള ആഹ്വാനമാണ് തന്റെ ഗാനങ്ങള് എന്നും കൂട്ടിചേര്ത്തിട്ടുണ്ട് . വേടന്റേതായ ആശയങ്ങള്ക്ക് കാലക്രമേണ കൂടുതല് സ്വീകാര്യത ലഭിക്കുന്നുണ്ടെന്നുള്ളതിന് നിരവധി തെളിവുകളുണ്ട്. ഒരു റാപ്പര് എന്ന നിലയില് ആദ്യ ദിവസങ്ങളില് തന്നെ നിരവധി ഭീഷണികള് വേടനെ തേടി എത്തിയിരുന്നു. വേടന്റ വരവേട് കൂടി റാപ്പ് എന്ന കലാരൂപം മലയാളി മനസ്സുകളില് കൂടുതല് ഇടം നേടി . കൂടുതല് സ്വതന്ത്രരായ മലയാളി റാപ് ആര്ട്ടിസ്റ്റുകള് ഇതിനു പിന്നാലെ ഉയര്ന്നു വരുന്നുണ്ട്. കൂടുതല് ആളുകള് മുന്നിലേക്ക് വരണം, നമ്മുടെ രാഷ്ട്രീയത്തെക്കുറിച്ച് കൂടുതല് വ്യക്തതയോടെ സംസാരിക്കണം എന്ന ലക്ഷ്യത്തോടെ ആണ് വേടന് തന്റെ ശൈലി അവതരിപ്പിക്കുന്നത്. ഞാന് ഒരു ഗായകനാണെന്ന് എന്റെ അച്ഛനും ജ്യേഷ്ഠനും അറിയാം. എന്നാല് എന്റെ കല എന്താണെന്നത് അവര്ക്ക് അറിയില്ല. അത്തരം സംഭാഷണങ്ങള് വീട്ടില് നടക്കുന്നില്ല. ഞങ്ങള് പ്രഭാതം മുതല് സന്ധ്യ വരെ ജോലി ചെയ്ത് ജീവിക്കുന്ന വളരെ സാധാരണമായ കുടുംബമാണ്.എന്നാല് അവര് ഈ രാഷ്ട്രീയം മനസ്സിലാക്കുന്നില്ല, പക്ഷേ പിന്തുണയ്ക്കുന്നവരാണ്. പിന്തുണയും പട്ടിണിയുമാണ് ഇത്തരം ഗാനങ്ങള് ജനിക്കാന് തന്നെ കാരണം., വേടന് പറയുന്നു.വേടനുമായി ബന്ധപ്പെട്ട് ലൈംഗിക പീഡന ആരോപണം വരുകയും അത്തില് മാപ്പ് പറഞ്ഞ സാഹചര്യവും ഉണ്ടായിട്ടുണ്ട്. സമൂഹമാധ്യമങ്ങളില് പങ്കുവച്ച നീണ്ട കുറിപ്പിലായിരന്നു വേടന് ഖേദപ്രകടനം നടത്തിയത്. എന്നെ സ്നേഹത്തോടെയും സൗഹാര്ദത്തോടെയും കണ്ടിരുന്ന സ്ത്രീകളോടുള്ള എന്റെ പെരുമാറ്റത്തില് സംഭവിച്ച പിഴവുകള് ഞാന് തിരിഞ്ഞു നോക്കുമ്ബോള് കടുത്ത ഖേദവും ആത്മനിന്ദയും പശ്ചാത്താപവും തോന്നിക്കുന്നുണ്ടെന്ന് കുറിപ്പില് പറഞ്ഞിരുന്നു.